02006^>83 108940008 


6129 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 658 


31 Αυγούοτου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση κανονισμού λειτουργίας Διοικητικού Συμβου¬ 
λίου του Οργανισμού Ελληνικών Γεωργικών Ασφαλί¬ 
σεων. 1 

Διορισμός Προέδρου του 17ου Συμβουλίου κρίσεως 
και Επιλογής Ιατρικού και Οδοντιατρικού Προσωπι¬ 
κού Νοσηλευτικών Ιδρυμάτων. 2 

Μέτρα περιορισμού κυκλοφορίας οχημάτων στο κέ¬ 
ντρο της Αθήνας. 3 

Σύσταση Αμιγούς Κοινοτικής Επιχείρησης Κοινωνικής 
και Πολιτιστικής Ανάπτυξης - Πληροφόρησης Βασι¬ 


λικών Ν. Θεσσαλονίκης . 4 

Χορήγηση άδειας άσκησης επαγγέλματος Κοινωνικού 
Λειτουργού στον Καλτσογιάννη Νικόλαο . 5 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ. 102/3601/25.7.94 κοινή 
απόφαση του Υπουργού Οικονομικών και του Υφυ¬ 
πουργού Υγ. Πρόνοιας και Κοιν. Ασφαλίσεων . 6 

Διόρθωση σφάλματος στη Φ. 103/3631/25.7.94 κοινή 
απόφαση του Υπουργού Οικονομικών και του Υφυ¬ 
πουργού Υγ. Πρόνοιας και Κοιν. Ασφαλίσεων . 7 

Διόρθωση σφάλματος στη Φ. 103/3615/1994 κοινή 
απόφαση του Υπουργού Οικονομικών και του Υφυ¬ 
πουργού Υγ. Πρόνοιας και Κοιν. Ασφαλίσεων . 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 16179 (1) 

Έγκριση κανονισμού λειτουργίας Διοικητικού Συμβουλίου 
του Οργανισμού Ελληνικών Γ εωργικών Ασφαλίσεων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 29 Α του Ν. 1558/85 «Κυ¬ 
βέρνηση και Κυβερνητικά Όργανα, όπως συμπληρώθηκε 
με το άρθρο 27 του Ν. 2081/92». 

2. Τις διατάξεις των άρθρων 8, 9 παρ. 3, όπως αυτή η 
παράγραφος αντικαταστάθηκε με το άρθρο 31 παρ. 4 Ν. 
2040/92,9 παρ. 5 και 12 εδ. γ Ν. 1790/88 «Οργάνωση και 
λειτουργία Οργανισμού Ελληνικών Γεωργικών Ασφαλί¬ 
σεων και άλλες διατάξεις» (ΦΕΚ 134/Α/88). 


3. Την αριθμ. 47/23.6.94 απόφαση του Διοικητικού 
Συμβουλίου του ΕΛ.Γ.Α. 

4. Το ότι από τις διατάξεις αυτής της απόφασης, δεν 
προκαλείται δαπάνη σε βάρος του προϋπολογισμού του 
Νομικού προσώπου του οργανισμού Ελληνικών Γ εωργικών 
Ασφαλίσεων (ΕΛ.Γ.Α.), αποφασίζουμε: 

Εγκρίνουμε τον Κανονισμό Λειτουργίας του Διοικητικού 
Συμβουλίου του Οργανισμού Ελληνικών Γ εωργικών Ασφα¬ 
λίσεων (ΕΛ.Γ.Α.) ο οποίος έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΔΣ ΤΟΥ ΕΛΓΑ 
Αρθρο 1 

Σύγκληση Συμβουλίου 

1. Το Δ.Σ. του ΕΛ.Γ.Α. συγκαλείται με έγγραφη πρό¬ 
σκληση του Προέδρου τακτικά (2) δύο φορές το μήνα και 
έκτακτα, όποτε το κρίνει απαραίτητο ο Πρόεδρος. 

Το Διοικητικό Συμβούλιο μπορεί με απόφασή του, να 
καθορίζει εκ των προτέρων ημέρες τακτικών συνεδριά¬ 
σεων τον μήνα. 

2. Με έγγραφη αίτηση πέντε (5) τουλάχιστον μελών, η 
οποία αναγράφει και το θέμα, για το οποίο ζητείται η σύ¬ 
γκληση, ο Πρόεδρος είναι υποχρεωμένος να συγκαλέσει 
(έκτακτη) συνεδρίαση εντός πέντε (5) το αργότερο ημε¬ 
ρών από τη λήψη της αίτησης, με πρώτο θέμα το αναγρα¬ 
φόμενο στην αίτηση. 

3. Το Δ.Σ. συνεδριάζει στην Αθήνα στα γραφεία της Κε¬ 
ντρικής Διοίκησης του Οργανισμού ή όπου αλλού έκτακτα 
ήθελε αποφασίσει το Δ.Σ. 

Αρθρο 2 

Ημερήσια Διάταξη 

1. Ο Προέδρος του Δ.Σ. ανάλογα με τις παρουσιαζόμε- 
νες υπηρεσιακές ανάγκες καταρτίζει την ημερησία δια- 
τάξη των προς συζήτηση κατά την συνεδρίαση θεμάτων. 

2. Τρία (3) τουλάχιστον μέλη του Δ.Σ. δικαιούνται να ζη¬ 
τήσουν από τον Πρόεδρο την αναγραφή κάποιου θέματος 
στην ημερήσια διάταξη της επόμενης (τακτικής) συνε¬ 
δρίασης αυτού. 

Ένα τουλάχιστον μέλος του Συμβουλίου με αίτησή του, 
που υποβάλλεται πριν από την κατάρτιση της ημερήσιας 
διάταξης, μπορεί να προτείνει στον Πρόεδρο την ανα¬ 
γραφή κάποιου θέματος στην ημερήσια διάταξη. 

Το Δ.Σ. μπορεί κατόπιν πρότασης του Προέδρου ή μέ- 

λους αυτού να αποφασίσει και να προβεί στην συζήτηση 
θέματος εκτός ημερήσιας διατάξης εάν είναι παρόντα 
.τουλάχιστον τα δύο τρίτα (2/3) των τακτικών μελών και 
εφόσον ληφθεί απόφαση με την αυτή πλειοψηφία (2/3). 

3. Στην ημερήσια διάταξη αναγράφονται λεπτομερώς 
και σαφώς τα θέματα, που πρόκειται να συζητηθούν. 

4. Η ημερήσια διάταξη μαζί με την πρόσκληση για τη συ¬ 
νεδρίαση αποστέλλεται με απόδειξη στα τακτικά και ανα¬ 
πληρωματικά μέλη όπως επίσης και στο νομικό σύμβουλο 
του ΕΛ. Γ. Α. τέσσερις (4) τουλάχιστον ημέρες πριν από την 
συνεδρίαση εκτός από επείγουσες περιπτώσεις κατά τις 
οποίες μπορεί να συντομευθεί ο χρόνος πρόσκλησης μέ¬ 
χρι 24 ωρών. 

Το επείγον της περίπτωσης θα αναγράφεται στην πρό¬ 
σκληση. 

Μαζί με την ημερήσια διάταξη αποστέλλονται προς τα 
μέλη και το νομικό σύμβουλο έγγραφες εισηγήσεις για τα 
προς συζήτηση θέματα. Η πρόσκληση των μελών που τυ¬ 
χόν διαμένουν εκτός της περιοχής Αθηνών, μπορεί να γί¬ 
νεται και τηλεγραφικά. 

Σ’ αυτήν την περίπτωση δεν έχουν εφαρμογή οι διατά¬ 
ξεις των προηγουμένων εδαφίων της παρούσας παραγρά¬ 
φου όσον αφορά την αποστολή της ημερήσιας διάταξης 
και των εγγράφων εισηγήσεων. 

5. Εάν κάποιο τακτικό μέλος κωλύεται να παραστεί στην 
συνεδρίαση του Συμβουλίου είτε ειδοποιεί για αυτό απευ¬ 
θείας και έγκαιρα τον αναπληρωτή του είτε ειδοποιεί 
έγκαιρα την Υπηρεσία Συμβουλίου ώστε αυτή να ειδοποιή¬ 
σει περί του κωλύματος το αναπληρωματικό μέλος. 

6. Μόλις αποσταλούν οι προσκλήσεις κατατίθεται ο φά- 
κελλος των θεμάτων, που θα συζητηθούν στη συνεδρίαση 
με όλα τα σχετικά έγγραφα στον Γραμματέα του Δ.Σ. από 
όπου μπορούν να λάβουν γνώση τα μέλη και να ζητήσουν 
οποιαδήποτε στοιχεία, που μπορεί να βοηθήσουν την συ¬ 
ζήτηση στο Συμβούλιο. 

7. Μαζί με τις προσκλήσεις για την επόμενη συνεδρίαση 
αποστέλλονται στα μέλη, που παρέστησαν και τα πρα¬ 
κτικά της προηγούμενης συνεδρίασης φωτοτυπημένα σε 
αριθμό ανάλογο των παραστάντων μελών. Αλλιώς, εάν 
τούτο δεν καταστεί αντικειμενικά δυνατό τα πρακτικά πα¬ 
ρέχονται φωτοτυπημένα στα παριστάμενα μέλη του Δ.Σ. 
της επόμενης συνεδρίασης ή αποστέλλονται στα μέλη 
μαζί με τις προσκλήσεις της αμέσως επόμενης συνεδρία¬ 
σης. 

Αρθρο 3 
Απαρτία 

1. Το Συμβούλιο βρίσκεται σε απαρτία όταν είναι παρό¬ 
ντα τουλάχιστον έξι (6) από τα μέλη του, στα οποία συμπε- 
ριλαμβάνονται ο Πρόεδρος ή ο Αντιπρόεδρος. Στις συνε¬ 
δριάσεις του Δ.Σ. συμμετέχει χωρίς δικαίωμα ψήφου και ο 
νομικός σύμβουλος του ΕΛ.Γ.Α. 

2. Εάν παρέλθουν 30 λεπτά της ώρας αφότου έχει κα¬ 
θοριστεί η ώρα της συνεδρίασης που αναγράφονται στην 
πρόσκληση και δεν υπάρχει,απαρτία ο Πρόεδρος, ύστερα 
από αίτηση της πλειοψηφίας των παρόντων, είναι υποχρε¬ 
ωμένος να κηρύξει τη συνεδρίαση ματαιωθείσα. 

3. Σε περίπτωση που δεν επιτευχθεί απαρτία, αποστέλ- 
λονται στα μέλη νέες προσκλήσεις. 


Αρθρο 4 

Συνεδρίαση και λήψη αποφάσεως 

1. Μόλις διαπιστωθεί από τον Πρόεδρο απαρτία των με¬ 
λών του Δ.Σ. επικυρώνονται τα πρακτικά της προηγούμε¬ 
νης συνεδρίασης αυτού και υπογράφονται από τον Πρόε¬ 
δρο, τον Αντιπρόεδρο, τα συμμετάσχοντα στη συνεδρίαση 
μέλη και γραμματέα. Εν πάσει περιπτώσει η επικύρωση 
των πρακτικών λαμβάνει χώρα το αργότερο στη δεύτερη 
μετά την συνεδρίαση την οποία αφορά. 

Εάν σε κάποιο θέμα ήθελε προβληθεί αντίρρηση ως 
προς την ακρίθεια της καταχώρησης των σχετικών συζη¬ 
τήσεων και απόψεων των μελών εις τα πρακτικά ο Πρόε¬ 
δρος ενεργεί επ’ αυτού σχετικό έλεγχο και παρέχονται οι 
αναγκαίες πληροφορίες, ενεργούνται σε οι τυχόν κρινό- 
μενες αναγκαίες διορθώσεις. 

2. Μετά την επικύρωση των πρακτικών ο Προέδρος του 
Δ.Σ. ανακοινώνει προς αυτό τις κυριότητες δραστηριότη¬ 
τες του Οργανισμού και τα επιτεύγματα (αποτελέσματα) 
ιδιαίτερα δε τα αφορώντα στην οικονομική κατάσταση αυ¬ 
τού. 

3. Η συζήτηση στο Συμβούλιο των θεμάτων γίνεται σύμ¬ 
φωνα με την σειρά που έχουν αναγραφεί στην ημερήσια 
διάταξη, την οποία μπορεί να μεταβάλει το Δ.Σ. για σοβα¬ 
ρούς λόγους. Τα εκτός ημερήσιας διάταξης θέματα δεν 
δύνανται να υπερβαίνουν κατ’ αριθμό το 20% των θεμά¬ 
των της ημερήσιας διάταξης και δεν μπορούν σε καμιά πε¬ 
ρίπτωση να είναι περισσότερα των τριών (3). 

4. Τα θέματα εισάγει στο Δ.Σ. ο Πρόεδρος. Χρέη ειση¬ 
γητή χωρίς ψήφο μπορεί να εκτελεί ο αρμόδιος κατά περί¬ 
πτωση για το συζητούμενο θέμα Δ/ντης του ΕΛΓΑ ανα- 
πληρούμενος σε περίπτωση κωλύματός του από το νόμιμο 
αναπληρωτή του. Τα συζητητέα θέματα μπορεί να ειση- 
γείται στο Δ.Σ. ο Πρόεδρος αυτού. 

5. Οι αποφάσεις του Δ.Σ. λαμβάνονται με απόλυτη 
πλειοψηφία των παρόντων μελών και με φανερή ψηφοφο¬ 
ρία με ονομαστική κλήση. Σε περίπτωση ισοψηφίας υπερι- 
σχεύει η ψήφος του Προέδρου. Εάν η συζητούμενη υπό¬ 
θεση αφορά ιδιωτικά συμφέρονται ή έχει σχέση με το πρό¬ 
σωπο μέλους του Δ.Σ. ή συγγενούς αυτού μέχρι και του 
4ου βαθμού, η απόφαση λαμβάνεται με μυστική με ψηφο¬ 
δέλτιο ψηφοφορία. Σε μία τέτοια περίπτωση (τόυ εδαφίου 
3 παράγρ. 5 του παρόντος άρθρου) μέλος του Δ.Σ. που 
αφορά δεν δύναται να παραστεί κατά την συζήτηση ούτε 
να λάβει μέρος στην ψηφοφορία. 

Η περί εξαίρεσης απόφαση του Δ.Σ. λαμβάνεται ύστερα 
από αίτηση του ίδιου του μέλους, το οποίο και υποχρεού- 
ται στη δήλωση, εφ’ όσον συντρέχει το κώλυμα ή λαμβά- 
νεται ύστερα από αίτηση παντός άλλου μέλους. 

6. Το Δ.Σ. μπορεί να καλέσει ενώπιόν του επιτροπές ή 
μεμονωμένα πρόσωπα προκειμένου δε περί συζητήσεως 
θεμάτων, που αφορούν εις το προσωπικό του ΕΛ.Γ.Α. την 
εκπροσώπηση των αναγνωρισμένων συνδικαλιστικών ορ¬ 
γανώσεων αυτού προς παροχή εις αυτό πληροφοριών ή 
γνωμών. 

7. Στις συνεδριάσεις του Δ.Σ. παρίσταται και ο Γραμμα- 
τέας αυτού, οριζόμενος με τον αναπληρωτή του με από¬ 
φαση του Προέδρου από τους πτυχιούχος υπαλλήλους 
του ΕΛ.Γ.Α. 

8. Το Δ.Σ. μπορεί να αποφασίσει την τήρηση στενογρα- 
φημένων πρακτικών ή την μαγνητοφώνηση των συζητή¬ 
σεων, εάν και όταν οι περιστάσεις το επιβάλλουν. 

Αρθρο 5 

Πρακτικά - Τήρηση - Εχεμύθεια 

1 · Για τις συνεδριάσεις τηρούνται πρακτικά από τον 
Γραμματέα, στα οποία καταχωρίζονται οι γενόμενες συζη¬ 
τήσεις οι διατυπούμενες γνώμες και οι λαμβανόμενες 
αποφάσεις, οι οποίες αριθμούνται σύμφωνα με την σειρά 
λήψης αυτών. 

2. Σε επείγουσα περίπτωση μπορεί το Συμβούλιο στην 
αυτή συνεδρίαση να επικυρώσει τα πρακτικά αυτής ή τα 
πρακτικά ως προς ορισμένες αποφάσεις ή και να εξουσιο¬ 
δοτεί τον Πρόεδρο του Δ.Σ. να προβεί αυτός στην επικύ¬ 
ρωσή τους. Μετά την κατά τους αναφερθέντες τρόπους 
επικύρωσης των πρακτικών, προχωρεί η διαδικασία ενερ¬ 
γοποίησης των αποφάσεων. 

3. Οι διεξαγόμενες κατά τις συνεδριάσεις συζητήσεις 
είναι μυστικές. 

Επίσης μυστικές είναι και οι λαμβανόμενες αποφάσεις 
μέχρι να επικυρωθούν καθώς και οι μη εκτελεστές αποφά¬ 
σεις μέχρι να εγκριθούν. Η τήρηση εχεμύθειας επί των συ¬ 
ζητήσεων και επί των ληφθεισών αποφάσεων αποτελεί 
υπηρεσιακό καθήκον όχι μόνο για τον Πρόεδρο, τον Αντι¬ 
πρόεδρο, τα μέλη και τον Γ ραμματέα του Δ.Σ. αλλά και για 
καθένα ο οποίο κατά οιονδήποτε τρόπο ήθελε λάβει γνώ- 
σει για όσα διαμείφθησαν κατά την διάρκεια των συνε¬ 
δριάσεων. Κατά τα λοιπά ως προς το καθήκον εχεμύθειας 
ισχύει το άρθρο 16 Ν. 1599/1986. 

4. Ύστερα από ειδική απόφαση του Δ.Σ. επιτρέπεται να 
δίδεται για δημοσίευση ή να ανακοινώνεται περίληψη ή 
αποσπάσματα των γενομένων συζητήσεων και των λη¬ 
φθεισών αποφάσεων ή και ολοκλήρων των πρακτικών της 
συνεδρίασης. Οι περί προσωπικών όμων ζητημάτων συζη¬ 
τήσεις και οι λαμβανόμενες αποφάσεις θεωρούνται πά¬ 
ντοτε επιστευτικές και συνεπώς δεν επιτρέπεται καμμία 
ανακοίνωση σ’ αυτές. Το Δ.Σ. μπορεί κατά την κρίση του 
να χαρακτηρίσει και άλλα θέματα ως εμπιστευτικά. 

Αρθρο 6 

Αρμοδιότητες Προέδρου Συμβουλίου 

1. Ο Πρόεδρος του Δ.Σ. πέρα των αναφερομένων στα 
προηγούμενα άρθρα έχει και τις ακόλουθες αρμοδιότη¬ 
τες: 

α) Διευθύνει τις συνεδριάσεις του Συμβουλίου. 

β) Καλεί, εάν κρίνει σκόπιμα επί πλέον του Δ.Σ. υπαλλή¬ 
λους του ΕΛ.Γ.Α. ή άλλα αρμόδια πρόσωπα για παροχή 
πληροφοριών, στοιχείων, γνωμοδοτήσεων, κ.λπ. 

γ) Προβαίνει σε δημοσιεύσεις και ανακοινώσεις επί των 
αποφάσεων του Δ.Σ. εφόσον αυτές δύναται να δημοσιευ- 
θούν ή να γνωστοποιηθούν ευρέως. 

2. Ο Πρόεδρος του Δ.Σ. εκδίδει τις αναγκαίες πράξεις 
για την απρόσκοπτη λειτουργία του Δ.Σ. και την εκτέλεση 
των αποφάσεων αυτού. 

Αρθρο 7 

Ενημέρωση των μελών του Συμβουλίου 

Τα μέλη του Δ.Σ. για κάθε θέμα, που αφορά τον 
ΕΛ.Γ.Α., επικοινωνούν με τον Πρόεδρο και τον Αντιπρόε¬ 
δρο, από τους οποίους δικαιούνται να ζητήσουν πόσης 
φύσεως πληροφορία. Δικαιούνται επίσης τα μέλη του Δ.Σ. 
να υποβάλλουν προτάσεις ή ερωτήσεις ενώπιον του Δ.Σ., 
με τις οποίες ασκείται έλεγχος σε ορισμένες ενέργειες 


του Οργανισμού. Η συζήτηση για αυτές γίνεται σε χρόνο, 
που ορίζει το Δ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 12 περίπτ. γ Ν. 1790/88). 

Αθήνα, 26 Ιουλίου 1994 

Ο ΥΠΟΥΡΓΟΣ 

Γ. ΜΩΡΑΪΤΗΣ 
-♦- 

Αριθ. ΔΥΙα/31817 (2) 

Διορισμός Προέδρου του 17ου Συμβουλίου κρίσεως και 

Επιλογής Ιατρικού και Οδοντιατρικού Προσωπικού Νο¬ 
σηλευτικών Ιδρυμάτων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν.Δ. 2592/1953. 

β. Του Ν. 1397/1983. 

γ. Του άρθρου 6 του Ν. 1278/1982. 

2. Την απόφασή μας Α3β/6537/23.5.1984 (ΦΕΚ 328/ 
1984 τ.Β'), όπως τροποποιήθηκε μεταγενέστερα. 

3. Την απόφασή μας Δ1α/28581/25.6.1992 (ΦΕΚ 
452/1992 τ.Β’). 

4. Το αριθ. 700/22.8.1994 έγγραφο του Πανελληνίου 
Ιατρικού Συλλόγου, αποφασίζουμε: 

Διορίζουμε Πρόεδρο του 17ου Συμβουλίου Κρίσεως και 
Επιλογής Ιατρικού και Οδοντιατρικού Προσωπικού Νοση¬ 
λευτικών Ιδρυμάτων, που εδρεύει στο Γενικό Περιφε¬ 
ρειακό Νοσοκομείο Ηρακλείου «ΒΕΝΙΖΕΛΕΙΟ - ΠΑΝΑ- 
ΝΕΙΟ» τον Γεώργιο Χονδράκη, Ω.Ρ.Λ. σε αντικατάσταση 
του Στυλιανού Κανδυλάκη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΚΡΕΜΑΣΤΙΝΟΣ 
-♦- 

Αριθ. ΔΜΕΟ/στ/οικ/5911/Φ. 221 (3) 

Μέτρα περιορισμού κυκλοφορίας οχημάτων στο κέντρο 
της Αθήνας. 

ΟΙ ΥΠΟΥΡΓΟΙ 
ΔΗΜΟΣΙΑΣ ΤΑΞΗΣ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ, 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις των παραγράφων 5 και 6 του άρθρου 52 
του Κ.Ο.Κ., που κυρώθηκε με το Νόμο 2094/92 (ΦΕΚ 
18Α725.11.1992), «Περί κυρώσεως του Κώδικα Οδικής 
Κυκλοφορίας» και με σκοπό την εξυπηρέτηση του δημο¬ 
σίου συμφέροντος, το οποίο επιβάλλει την ανακούφιση 
του κυκλοφοριακά συμφορημένου κέντρου της Αθήνας, 
την αριθ. ΥΠ 123/1994 απόφαση του Πρωθυπουργού, για 
τον καθορισμό των αρμοδιοτήτων του αναπληρωτή 
Υπουργού ΠΕ.ΧΩ.ΔΕ., αποφασίζουμε: 

1. Στο κέντρο της Αθήνας, που περικλείεται από το δα¬ 
κτύλιο που σχηματίζουν οι λεωφόροι και οδοί Αλεξάνδρας 

- Φειδιππίδου - Μιχαλακοπούλου - Σπύρου Μερκούρη - 
Βρυάξιδος - Υμηττού - Ηλ. Ηλιού - Α. Φραντζή - Λ. Συγ- 
γρού - Καλλιρρόης - Χαμοστέρνας - Πειραιώς - Ιερά Οδός 

- Κωνσταντινουπόλεως - Αχιλλέως - Πλατεία Καραϊσκάκη 

- Καρόλου - Μάρνη - Πατησίων - Αλεξάνδρας, από 5 Σε¬ 
πτεμβρίου 1994 έως και 14 Ιουλίου 1995 για τις ημέρες 
Δευτέρα έως Πέμπτη και για τις ώρες 07.00 έως 20.00 και 
για την Παρασκευή για τις 07.00 έως 15.00, επιτρέπεται 
μόνο η εκ περιτροπής κυκλοφορία των επιβατηγών αυτο¬ 
κινήτων ιδιωτικής χρήσης και των φορτηγών αυτοκινήτων 
ιδιωτικής χρήσης με ωφέλιμο φορτίο μέχρι ένα (1) τόννο, 
με βάση το τελευταίο ψηφίο του αριθμού κυκλοφορίας 
τους, ως εξής: 

Τις άρτιες (ζυγές) ημερομηνίες κυκλοφορούν τα επιβα¬ 
τηγό αυτοκίνητα ιδιωτικής χρήσης και τα φορτηγά αυτοκί¬ 
νητα ιδιωτικής χρήσης με ωφέλιμο φορτίο μέχρι ένα (1) 
τόννο, που ο αριθμός κυκλοφορίας τους τελειώνει σε 0, 2, 
4, 6 και 8 (δηλαδή σε ζυγό αριθμό), τις περιττές (μονές) 
ημερομηνίες κυκλοφορούν τα ιδιωτικής χρήσης επιβα¬ 
τηγό αυτοκίνητα και τα φορτηγά αυτοκίνητα ιδιωτικής 
χρήσης με ωφέλιμο φορτίο μέχρι ένα (1) τόννο, που ο 
αριθμός κυκλοφορίας τους τελειώνει σε 1, 3, 5, 7 και 9 
(δηλαδή σε μονό αριθμό). 

Στις οριακές λεωφόρους και οδούς του δακτυλίου δεν 
ισχύουν τα παραπάνω μέτρα περιορισμού της κυκλοφο¬ 
ρίας. 

Τα μέτρα δεν ισχύουν τις επίσημες αργίες. 

Εφόσον συντρέχουν ειδικοί λόγοι, τα μέτρα μπορούν να 
αρθούν με απόφαση του Υπουργείου Δημόσιας Τάξης. 

2. Από τους περιορισμούς της προηγούμενης παραγρά¬ 
φου εξαιρούνται: 

α. Αυτοκίνητα κρατικά, δημοτικά, οργανισμών ή επιχει¬ 
ρήσεων κοινής ωφέλειας**» ειδικούς αριθμούς κυκλοφο¬ 
ρίας ή με εμφανή σήματα των Υπηρεσιών αυτών. 

β. Το αυτοκίνητο του επικεφαλής κάθε ξένης αποστο¬ 
λής, καθώς και τα αυτοκίνητα των Προξένων, εφόσον αυ¬ 
τοί εκπροσωπούν τη χώρα τους στην Ελλάδα. 

γ. Αυτοκίνητα με ξένες πινακίδες Ελλήνων του εξωτερι¬ 
κού και ξένων επισκεπτών της χώρας για τις πρώτες σαρά¬ 
ντα (40) ημέρες της παραμονής τους στην Ελλάδα. Επί¬ 
σης αυτοκίνητα νοικιασμένα από ξένους επισκέπτες της 
χώρας και Έλληνες μόνιμους κάτοικους του εξωτερικού, 
για το ίδιο χρονικό διάστημα. 

δ. Αυτοκίνητα γιατρών με μόνο επιβάτη τον ίδιο τον για¬ 
τρό για εξυπηρέτηση επειγόντων περιστατικών. 

ε. Αναπηρικά αυτοκίνητα αναπήρων πολέμου, τα οποία 
φέρουν ειδικές κρατικές πινακίδες κυκλοφορίας, εφόσον 
οδηγούνται από τους ίδιους τους ανάπηρους ή τους μετα¬ 
φέρουν. 

στ. Επιβατηγό αυτοκίνητα, τα οποία είναι ειδικά δια¬ 
σκευασμένα ή αυτόματα για τη μεταφορά πολιτικών ανα¬ 
πήρων εφόσον οδηγούνται από τους ίδιους τους αναπή¬ 
ρους ή τους μεταφέρουν, με την προϋπόθεση ότι ο ανά¬ 
πηρος θα είναι εφοδιασμένος με σχετική βεβαίωση του 
Υπουργείου Υγείας, Πρόνοιας και Κοινωνικών Ασφαλί¬ 
σεων, στην οποία θα αναφέρεται ο αριθμός κυκλοφορίας 
του αυτοκινήτου του. 

ζ. Αυτοκίνητα που μεταφέρουν ασθενείς που χρειάζο¬ 
νται συχνή θεραπεία (π.χ. νεφροπαθείς ή παιδιά με πολυ- 
ομυελίτιδα) ή τυφλούς ή άτομα με ειδικές ανάγκες, εφό¬ 
σον μεταφέρουν τα ανωτέρω άτομα με την προϋπόθεση 
ότι οι ασθενείς θα έχουν εφοδιαστεί με σχετική βεβαίωση 


του Υπουργείου Υγείας, Πρόνοιας και Κοινωνικών Ασφα¬ 
λίσεων, που θα αναφέρει τη διάρκεια, τη συχνότητα της 
απαιτούμενης θεραπείας και τον αριθμό κυκλοφορίας του 
αυτοκινήτου. Οι βεβαιώσεις θα χορηγούνται μόνο σε σο¬ 
βαρές περιπτώσεις, κατά την κρίση του Υπουργείου 
Υγείας, Πρόνοιας και Κοινωνικών Ασφαλίσεων. 

η. Οκτώ (8) αυτοκίνητα κατά ημερήσια εφημερίδα Αθή¬ 
νας και Θεσσαλονίκης, ένα (1) αυτοκίνητο για κάθε ημε¬ 
ρήσια εφημερίδα του Πειραιά και των επαρχιών , ένα (1) 
αυτοκίνητο για κάθε αθλητική εφημερίδα, τρία (3) αυτοκί¬ 
νητα των εβδομαδιαίων εφημερίδων, έξι (6) αυτοκίνητα 
των εβδομαδιαίων ειδησεογραφικών περιοδικών και δύο 

(2) αυτοκίνητα των εβδομαδιαίων ειδησεογραφικών οικο¬ 
νομικών περιοδικών, για την κάλυψη εκτάκτων αναγκών 
πληροφόρησης. 

Ειδικά για τα παραπάνω περιοδικά απαιτείται ελάχιστη 
εβδομαδιαία κυκλοφορία 5.000 τευχών, η οποία θα βεβαι¬ 
ώνεται από το αναγνωρισμένο πρακτορείο διανομής τους. 

8. Λεωφορεία γενικά και σχολικά αυτοκίνητα. 

ι. Αυτοκίνητα μεταφοράς φαρμάκων ή αγγειοκαρδιοχει- 
ρουργικών υλικών, ή υλικών οστεοσυνθέσεως ή ανταλλα¬ 
κτικών τεχνητών νεφρών ή βιολογικών υγρών ασθενών, με 
μόνιμα εμφανή σήματα της επιχείρησης και εφόσον μετα¬ 
φέρουν τα πιο πάνω υλικά. Η παραπάνω χρήση πρέπει να 
αποδεικνύεται από σχετική ένδειξη στην άδεια κυκλοφο¬ 
ρίας του'οχήματος. 

ια. Ένα (1) αυτοκίνητο για κάθε αεροπορική Εταιρεία. 

ιβ. Πέντε (5) αυτοκίνητα του Πρακτορείου Εφημερίδων 
Αθηναϊκού Τύπου, πέντε (5) αυτοκίνητα του νέου Πρακτο¬ 
ρείου Εφημερίδων και Περιοδικών, πέντε (5) αυτοκίνητα 
του Αθηναϊκού Πρακτορείου Ειδήσεων και πέντε (5) αυτο¬ 
κίνητα του Μακεδονικού Πρακτορείου Ειδήσεων. 

ιγ. Πέντε (5) αυτοκίνητα για την Εθνική Τράπεζα, τρία 

(3) αυτοκίνητα για κάθε άλλη Τράπεζα και ένα (1) αυτοκί¬ 
νητο για την Ένωση Ελληνικών Τραπεζών. 

Αποκλειστικά για την εκτέλεση χρηματαποστολών πέ¬ 
ντε (5) αυτοκίνητα για κάθε μία από τις Τράπεζες, Εθνική 
και Ελλάδος και τέσσερα (4) αυτοκίνητα για την Εμπορική 
Τράπεζα. 

ιδ. Τρία (3) αυτοκίνητα για κάθε πολιτικό κόμμα, που εκ¬ 
προσωπείται στη Βουλή ή την Ευρωβουλή. 

ιε. Τριάντα πέντε (35) αυτοκίνητα για την Ένωση Αντα¬ 
ποκριτών Ξένου Τύπου, εφόσον οδηγούνται από ξένο 
ανταποκριτή. 

ιστ. Δέκα (10) αυτοκίνητα για την ΕΤ1, δέκα (10) αυτο¬ 
κίνητα για την ΕΤ2, δύο (2) αυτοκίνητα σε κάθε ραδιοφω¬ 
νικό σταθμό και πέντε (5) αυτοκίνητα σε κάθε τηλεοπτικό 
σταθμό που λειτουργεί νόμιμα και εδρεύει εντός των 
ορίων του τ. Νομού Αττικής και δέκα (10) αυτοκίνητα για 
τη Γ.Γ. Τύπου και Πληροφοριών για την κάλυψη των ανα¬ 
γκών τους. 

ιζ. Ένα (1) αυτοκίνητο για την Ένωση Ανταποκριτών Ελ¬ 
ληνικού Τύπου του Εξωτερικού. 

ιη. Ειδικά διασκευασμένα αυτοκίνητα χρηματαποστο¬ 
λών. 

ιθ. Τριάντα τέσσερα (34) αυτοκίνητα των φυσιοθερα¬ 
πευτών του Υποκαταστήματος ΙΚΑ Αθήνας για την εκτέ¬ 
λεση υπηρεσίας. Επίσης δεκαπέντε (15) αυτοκίνητα των 
φυσικοθεραπευτών ελευθέρων επαγγελματιών, που δεν 
διατηρούν εργαστήριο, είτε είναι υπάλληλοι νοσοκομείου 
ή άλλου ιδρύματος και προσφέρουν τις υπηρεσίες τους σε 
κατάκοιτους, εφόσον επιβαίνουν μόνοι στα αυτοκίνητά 

τους, με βάση πίνακα που θα υποβάλλει στην οικεία Τρο- 
χαία το Δ.Σ. του Πανελληνίου Συλλόγου Φυσιοθεραπευ¬ 
τών. 

κ. Δύο (2) αυτοκίνητα της Γ.Σ.Ε.Ε. και ένα (1) αυτοκί¬ 
νητο του Ε.Κ.Α. 

κα. Ανά έξι (6) αυτοκίνητα για την Εθνική Ένωση Φωτο- 
ρεπόρτερς Ελλάδος, την Ένωση Νέων Ελλήνων Φωτορε- 
πόρτερς, την Ένωση Φωτοειδησεογράφων Ελλάδος και 
την Πανελλαδική Ένωση Φωτοειδησεογράφων, για επαγ¬ 
γελματικές ανάγκες των μελών της, με πίνακες που θα 
υποβάλλουν στην οικεία Τροχαία τα Δ.Σ. των Ενώσεών 
τους. 

κβ. Τα εκπαιδευτικά αυτοκίνητα των επαγγελματιών εκ¬ 
παιδευτών οδηγών αυτοκινήτων που η επαγγελματική 
τους έδρα βρίσκεται μέσα στα όρια του δακτυλίου της πα- 
ραγρ. 1 της παρούσας απόφασης, με βάση πίνακα που θα 
υποβάλλει στην οικεία Υπηρεσία Τροχαίας Κινήσεως το 
Δ.Σ. του επαγγελματικού τους σωματείου, ο οποίος θα συ¬ 
νοδεύεται από αποδεικτικά της Εφορίας για την έδρα της 
κάθε επιχείρησης. 

κγ. Τα αυτοκίνητα των μελών του ιπτάμενου προσωπι¬ 
κού της Ολυμπιακής Αεροπορίας, που κατοικούν μέσα 
στα όρια του δακτυλίου της παραγρ. 1 της παρούσας, 
εφόσον οδηγούνται από τους ίδιους με την υπηρεσιακή 
τους στολή, για διαδρομές μεταξύ της κατοικίας τους και 
του αεροδρομίου του Ελληνικού. Στα παραπάνω αυτοκί¬ 
νητα επιτρέπεται να επιβαίνουν και άλλα πρόσωπα, εφό¬ 
σον πληρούν τους όρους του προηγούμενου εδαφίου. Η 
Ολυμπιακή Αεροπορία θα υποβάλλει στην οικεία υπηρε¬ 
σία Τροχαίας Κινήσεως ονομαστική κατάσταση του προ¬ 
σωπικού, που δικαιούται να εξαιρεθεί από τα περιοριστικά 
μέτρα της παρούσας, με τις αντίστοιχες διευθύνσεις κα¬ 
τοικίας και τους αντίστοιχους αριθμούς κυκλοφορίας των 
αυτοκινήτων, ώστε να τους χορηγηθούν τα ειδικά σημειώ¬ 
ματα της παραγράφου 3 της παρούσας. 

κδ. Τα αυτοκίνητα των επαγγελματιών μελών των σωμα¬ 
τείων συντηρητών καυστήρων, εφόσον πραγματοποίησαν 
εισόδημα από το επάγγελμά τους αυτό, δηλωμένο στην 
Εφορία κατά το προηγούμενο έτος και κινούνται για επαγ¬ 
γελματικούς λόγους. 

κε. Τα αυτοκίνητα των εν ενεργεία δικαστικών, των 
οποίων η έδρα της εργασίας τους ή η κατοικία τους ευρί- 
σκεται εντός των ορίων του δακτυλίου και εφόσον οδη¬ 
γούνται από τους ίδιους. 

κστ. Τα αυτοκίνητα των μονίμων κατοίκων της περιοχής 
που περικλείεται από τα όρια του δακτυλίου, εφόσον οι 
κάτοχοί τους εφοσιαστούν με ειδική κάρτα από το Δήμο 
Αθηναίων, για τις ώρες από 07.00 - 08.00 και μόνο για την 
έξοδό τους από την περιοχή του δακτυλίου και από 15.00 
-17.00 για την επιστροφή τους στον τόπο κατοικίας τους. 
Τα αυτοκίνητα αυτά για την έξοδό τους από το δακτύλιο 
και την είσοδό τους σ’ αυτόν θα κινούνται μόνο μέσα σε 
προκαθορισμένη ζώνη του δακτυλίου, αναλόγως του τό¬ 
που κατοικίας του κατόχου, χρησιμοποιώντας τη συντομό¬ 
τερη διαδρομή από και προς την κατοικία του ιδιοκτήτη. 

Οι ζώνες αυτές είναι οι εξής: 

Α Ζώνη: Η περιοχή που περικλείεται από τις λεωφόρους 
και οδούς: 

Λ. Αλεξάνδρας - Μιχαλακοπούλου - Σπ. Μερκούρη - Ρι- 
ζάρη - Βασ. Σοφίας - Γεωργίου Α' - Σταδίου - Αιόλου - 
28ης Οκτωβρίου - Λ. Αλεξάνδρας. 

Β Ζώνη: Η περιοχή που περικλείεται από τις λεωφόρους 


και οδούς: 

28ης Οκτωβρίου - Αιόλου - Σταδίου - Ερμού - Πειραιώς 

- Ιερά Οδός - Λ. Κωνσταντινουπόλεως - Αχιλλέως - Πλ, 
Καράισκάκη - θ. Δεληγιάννη - Μεταξά - Ηπείρου - 28ης 
Οκτωβρίου. 

Γ Ζώνη: Η περιοχή που περικλείεται από τις λεωφόρους 
και οδούς: 

Ερμού - Πλ. Συντάγματος - Λ. Αμαλίας - Λ. Συγγρού - 
Καλλιρόης - Παναγή Τσαλδάρη - Χαμοστέρνας - Πειραιώς 

- Ερμού. 

Δ Ζώνη: Η περιοχή που περικλείεται από τις λεωφόρους 
και οδούς: 

Βασ. Σοφίας - Ριζάρη - Σπ. Μερκούρη - Υμηττού - Ηλ. 
Ηλιού - Αμβροσίου Φραντζή - Καλλιρόης - Συγγρού - Λ. 
Αμαλίας - Βασ. Σοφίας. 

Οι ειδικές κάρτες αναγράφουν το ονοματεπώνυμο του 
κατόχου, τη δ/νση κατοικίας αυτού και τον αριθμό κυκλο¬ 
φορίας του αυτοκινήτου, φέρουν δε χρώμα που αντιστοι¬ 
χεί στη συγκεκριμένη ζώνη κυκλοφορίας. 

κζ. Είκοσι πέντε ]25) Ι.Χ. αυτοκίνητα που χρησιμοποιεί η 
«ΑΤΤΙΚΟ ΜΕΤΡΟ Α.Ε.» για την επίβλεψη των έργων του 
ΜΕΤΡΟ, καθώς και είκοσι πέντε (25) Ι.Χ. αυτοκίνητα της 
αναδόχου Κ/Ξ «ΟΛΥΜΠΙΑΚΟ ΜΕΤΡΟ». Τυχόν μελλοντι¬ 
κές πρόσθετες ανάγκες για την κατασκευή του ΜΕΤΡΟ 
θα αντιμετωπίζονται με εφαρμογή της παραγρ. 4 του 
εβδόμου άρθρου του Ν. 1955/91. 

κη. Δώδεκα (12) Ι.Χ. αυτοκίνητα που χρησιμοποιούν οι 
υπηρεσίες ΔΜΕΟ, ΔΚΕΟ, Δ9, ΔΚΕΣΟ της Γ.Γ.Δ Ε. του 
ΥΠΕΧΩΔΕ τρία (3) της ΔΜΕΟ, πέντε (5) της ΔΚΕΟ, δύο 
(2) της ΔΚΕΣΟ και δύο (2) της Δ9 καθώς και τρία (3) της 
ΣΗΜΕΝΣ Α.Ε. για την κάλυψη των επειγουσών αναγκών 
ρυθμίσεων κυκλοφορίας, φωτεινών σηματοδοτήσεων και 
άμεσων επεμβάσεων σε θέματα οδικής ασφάλειας και 
προκύπτουν από την κατασκευή του ΜΕΤΡΟ. 

3. Τα αυτοκίνητα που αναφέρονται στις περιπτώσεις η, 
ια, ιβ, ιγ, ιδ, ιε, ιστ, ιζ, ιη, ιθ, κ, κα, κβ, κγ, κδ, κε, κζ και κη 
της προηγούμενης παραγράφου, επιτρέπεται να κυκλο¬ 
φορούν μόνο εφόσον έχουν εφοδιαστεί με το ειδικό ση¬ 
μείωμα από τη Δ/νση Τροχαίας Αττικής. 

Το σημείωμα αυτό χορηγείται μετά από αίτηση των εν¬ 
διαφερομένων προς την οικεία Υπηρεσία Τροχαίας Κινή- 
σεως και αναφέρει τον αριθμό κυκλοφορίας του αυτοκινή¬ 
του, που εξαιρείται από τα περιοριστικά μέτρα της απόφα¬ 
σης αυτής, καθώς και την ημερομηνία λήξης. 

4. Τα φορτηγά αυτοκίνητα ωφέλιμου φορτίου άνω του 
ενός (1) τόννου δεν υπόκεινται στα περιοριστά μέτρα και 
κυκλοφορούν ελεύθερα μέσα στο δακτύλιο, με τους πε¬ 
ριορισμούς της «ΜΠΛΕ ΖΩΝΗΣ», όπως αυτοί καθορίζο¬ 
νται με σχετική απόφαση της οικείας Υπηρεσίας Τ ροχαίας 
Κινήσεως. 

5. Τα φορτηγά αυτοκίνητα ιδιωτικής χρήσης ωφέλιμου 
φορτίου ενός (1) τόννου και κάτω υπόκεινται στα περιορι¬ 
στικά μέτρα της απόφασης αυτής με τις εξής εξαιρέσεις: 

α. Κυκλοφορούν χωρίς κανένα περιορισμό, εφόσον με¬ 
ταφέρουν τρόφιμα ή ποτά, είδη για νοσοκομεία ή κάνουν 
διανομή τύπου. 

β. Κυκλοφορούν ελεύθερα από 14.30 μέχρι 17.00, 
εφόσον διανέμουν εμπορεύματα, που δεν καλύπτονται 
από την προηγούμενη περίπτωση. 

γ. Εξαιρούνται ένα (1) αυτοκίνητο της Εταιρείας «ΑΚ 
ΕΛΛΑΣ» για όσο διάστημα αυτή έχει σύμβαση συντήρησης 
με τον ΟΤΕ των τηλεφωνικών θαλάμων στην περιοχή 

ισχύος των περιοριστικών μέτρων και πέντε (5) αυτοκίνητα 
της Εταιρείας «ΖΗΜΕΝΣ Α.Ε.» για όσο διάστημα αυτή έχει 
σύμβαση συντήρησης του συστήματος σηματοδότησης 
της περιοχής ισχύος των περιοριστικών μέτρων. 

Τα παραπάνω αυτοκίνητα της περίπτωσης γ, εξαιρού¬ 
νται μόνο εφόσον έχουν εφοδιαστεί με ειδικό σημείωμα 
από την οικεία Υπηρεσία Τροχαίας Κινήσεως που χορηγεί¬ 
ται σύμφωνα με τη διαδικασία της παραγράφου 3 της από¬ 
φασης αυτής. 

6. Οι παραβάτες της παρούσας, τιμωρούνται σύμφωνα 
με τις διατάξεις της παραγράφου 5 του άρθρου 52 του 
Κ.Ο.Κ. (Ν. 2094/92). 

Οι ίδιες ποινές επιβάλλονται και στους κατοίκους του 
δακτυλίου κατόχους της ειδικής κάρτας, σε περίπτωση 
κυκλοφορίας τους σε ζώνη διαφορετική από την επιτρε¬ 
πόμενη ή σε ώρες άλλες από τις προβλεπόμενες για τις 
ζώνες αυτές, απο την παρούσα. 

7. Συστήνεται τριμελής Επιτροπή από εκπροσώπους 
των Υπουργείων Δημόσιας Τάξης, Περιβάλλοντος - Χωρο¬ 
ταξίας και Δημοσίων Έργων και Μεταφορών - Επικοινω¬ 
νιών, που θα εξετάζει και θα εισηγείται για θέματα που 
αφορούν στα μέτρα περιορισμού κυκλοφορίας οχημάτων 
στο κέντρο της Αθήνας. 

8. Με απόφαση του Υπουργού ΠΕΧΩΔΕ και μετά από 
εισήγηση της παραπάνω Τριμελούς Επιτροπής για λόγους 
κατασκευής του ΜΕΤΡΟ, είναι δυνατό να τροποποιούνται 
προσωρινά τα όρια του δακτυλίου περιοριστικών μέτρων. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 1994 

ΟΙ ΥΠΟΥΡΓΟΙ 

ΔΗΜΟΣΙΑΣ ΤΑΞΗΣ ΑΝΑΠΛ. ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΥΛΙΑΝΟΣ ΠΑΠΑΘΕΜΕΛΗΣ ΚΩΝΣΤΑΝΤΙΝΟΣ ΓΕΙΤΟΝΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΘΕΟΔΩΡΟΣ ΠΑΓΚΑΛΟΣ 
-♦- 

Αριθ. ΕΣ. 30670 (4) 

Σύσταση Αμιγούς Κοινοτικής Επιχείρησης Κοινωνικής και 

Πολιτιστικής Ανάπτυξης - Πληροφόρησης Βασιλικών Ν. 

Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις της παρ. 3 του άρθρ. 260 του Π.Δ. 
323/89 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθ. 
25027/9.4.84 που δημοσιεύτηκε στο 244/19.4.84 ΦΕΚ 
τ. Β\ 

3. Την απόφαση του Κοινοτικού Συμβουλίου Βασιλικών 
του Νομού Θεσσαλονίκης. 

4. Το Π.Δ. 250/89, που δημοσιεύτηκε στο 118Α/ 
10.5.89 ΦΕΚ «Μεταβίβαση αρμοδιοτήτων του Υπουργού 
Εσωτερικών στους Νομάρχες», αποφασίζουμε: 

1. Συνιστάται στην Κοινότητα Βασιλικών του Νομού 
θεσ/νίκης Αμιγής Κοινοτική Επιχείρηση με την επωνυμία 
«ΚΟΙΝΟΤΙΚΗ ΕΠΙΧΕΙΡΗΣΗ ΚΟΙΝΩΝΙΚΗΣ ΚΑΙ ΠΟΛΙΤΙΣΤΙ¬ 
ΚΗΣ ΑΝΑΠΤΥΞΗΣ - ΠΛΗΡΟΦΟΡΗΣΗΣ ΒΑΣΙΛΙΚΩΝ 


(ΚΕΚΠΑΠΒ) ως ίδιο νομικό πρόσωπο Ι.Δ. το οποίο διέπε- 
ται από τις διατάξεις των άρθρ. 260 έως 267,270, 274 και 
287 του Π.Δ. 323/89 (Δημοτ. και Κοιν. Κώδικας). 

2. Σκοπός της Επιχείρησης είναι: 

α. Η ανάπτυξη δραστηριοτήτων που στοχεύουν στην 
κοινωνική και πολιτιστική αναβάθμιση Βασιλικών. 

β. Ο σχεδιασμός, η μελέτη και η υλοποίηση έργων υπο¬ 
δομής που συμβάλλουν στην άσκηση δραστηριοτήτων κοι¬ 
νωνικής και πολιτιστικής ανάπτυξης. 

γ) Η προώθηση τοπικών πολιτιστικών προϊόντων. 

δ) Η ορθολογική εκμετάλλευση της κοινοτικής περιου¬ 
σίας. 

ε) Η αξιοποίηση Ευρωπαϊκών Προγραμμάτων που έχουν 
κοινωνικό ή Πολιτιστικό χαρακτήρα. 

στ) Η πληροφόρηση και ενημέρωση των κατοίκων και η 
παροχή συμβουλών στα ζητήματα που τους αφορούν. 

3. Η επιχείρηση διοικείται από πενταμελές (5) διοικη¬ 
τικό συμβούλιο, που τα μέλη που τα μέλη του ορίζονται 
μαζί με αναπληρωτές από το κοινοτικό συμβούλιο. 

Από τα μέλη του Διοικητικού συμβουλίου τρεις (3) είναι 
αιρετοί εκπρόσωποι της Κοινότητας Βασιλικών και ένας 
(1) είναι εκπρόσωπος της Πολιτιστικής Λέσχης Βασιλικών 
και ένας (1) δημότης ή κάτοικος Βασιλικών που έχει πείρα 
ή γνώσεις σχετικές με το αντικείμενο της Επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συστα¬ 
τικής πράξης) όταν η επιχείρηση απασχολεί περισσότε¬ 
ρους από είκοσι εργαζόμενους. 

4. Η διάρκεια της Επιχείρησης είναι τριάντα (30) χρόνια 
από τη δημοσίευση της απόφασης αυτής στην Εφημερίδα 
της Κυβερνήσεως. 

5. Έδρα της Επιχείρησης είναι Κοινότητα Βασιλικών του 
Νομού Θεσσαλονίκης. 

6. Το Κεφάλαιο που διαθέτει η κοινότητα στην Επιχεί¬ 
ρηση είναι: 

Μετρητό ποσό των ένδεκα εκατομμυρίων (11.000.000) 
δρχ. 

7. Πόροι της Επιχείρησης είναι: τα έσοδά της από τις 
υπηρεσίες και δραστηριότητές της δηλ. από το θεατρικό 
τμήμα, τον παιδικό Σταθμό, το αναψυκτήριο του κοινοτι¬ 
κού πάρκου το καφέ-θέατρο, το κέντρο πολιτισμού και τις 
καλλιτεχνικές δραστηριότητες, καθώς και πρόσοδοι από 
την περιουσία της, τα δάνεια, της κληρονομιές, τις εισφο¬ 
ρές, τις δωρεές και τις λοιπές επιχορηγήσεις. 

8. Η επιχείρηση διαλύεται: 

α) με απόφαση του Κοινοτικού Συμβούλου, με την από¬ 
λυτη πλειοψηφία των μελών του και απόφαση του Νο¬ 
μάρχη. 

β) Όταν λήξει χωρίς να παραταθεί η διάρκεια της Επι¬ 
χείρησης και 

γ) Σε περίπτωση πτώχευσης της Επιχείρησης 

Την διάλυση της Επιχείρησης ακολουθεί η εκκαθά¬ 
ριση. 

Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το συμ¬ 
βούλιο. 

Στην εκκαθάριση διεκπεραιώνονται εκκρεμείς υποθέ¬ 
σεις, εισπράττονται οι απαιτήσεις ρευστοποιείται η πε¬ 
ριουσία και πληρώνονται τα χρέη της Επιχείρησης. 

Το υπόλοιπο περιέρχεται στην Κοινότητα. 

10. Η συγκρότηση η λειτουργία και οι αρμοδιότητες των 
οργάνων διοίκησης, η οργάνωση η λειτουργία, διαχείριση 

και εποπτεία της Επιχείρησης, διέπονται από τις σχετικές 
με τις δημοτικές και κοινοτικές επιχειρήσεις διατάξεις του 
Π.Δ. 323/89 (Δ.Κ.Κ.) και την με αριθμό 25027/9.4.84 
απόφαση του Υπουργού Εσωτερικών, που δημοσιεύθηκε 
στο ΦΕΚ 244/19.4.84 τ. Β'. 

11. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
δρχ. 11.000.000, για το τρέχον οικονομικό έτος (1994). 

Για την ανωτέρω δαπάνη έχει εγγράφει πίστωση στον 
προϋπολογισμό ύψους 11.000.000 δρχ. στον κωδικό 
αριθμό ΚΑ 75/1619. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Αυγούστου 1994 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 


Αριθ. οικ. 3442 (5) 

Χορήγηση άδειας άσκησης επαγγέλματος Κοινωνικού 
Λειτουργού στον Καλτσογιάννη Νικόλαο. 

Ο ΝΟΜΑΡΧΗΣ ΛΑΡΙΣΑΣ 

Με την 3442/18.8.94 απόφαση του Νομάρχη Λάρισας, 
που εκδόθηκε σύμφωνα με τις διατάξεις του Ν.Δ. 4018/ 
1959 του άρθρου 24 του Ν. 12/1975 του άρθρου 19 του 
Ν. 1763/1988, του Π.Δ. 23/1992 και του Π.Δ. 93/1993, 
χορηγήθηκε στον Καλτσογιάννη Νικόλαο του Κωνσταντί¬ 
νου άδεια άσκησης επαγγέλματος Κοινωνικού λειτουργού 
για να παρέχει τις υπηρεσίες του στα πλαίσια οργανωμέ¬ 
νων Κοινωνικών Υπηρεσιών του Δημοσίου και Ιδιωτικού 
Τομέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 18 Αυγούστου 1994 

Ο Νομάρχης κ.α.α. 

Ο Διευθυντής Εσωτερικών 

ΔΗΜΗΤΡΙΟΣ ΚΑΛΑΦΑΤΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην Φ102/3601/25.7.94 κοινή απόφαση του Υπουρ¬ 
γού Οικονομικών και του Υφυπουργού Υγείας, Πρόνοιας 
και Κοινωνικών Ασφαλίσεων, που δημοσιεύθηκε στο ΦΕΚ 
607/τ. Β78.8.94 γίνεται η εξής διόρθωση: 

από το εσφαλμένο «Ταμείο Ασφαλίσεως Δομικών και 
Κοινοτικών Υπαλλήλων» στο σωστό «Ταμείο Ασφαλίσεως 
Δημοτικών και Κοινοτικών Υπαλλήλων». 

(Από το Υπουργ. Υγείας Πρόνοιας και Κοινωνικών 

Ασφαλίσεων) 

- ♦- 

Αριθ. Φ103/4297 (7) 

Στην Φ103/3631/25.7-94 κοινή απόφαση του Υπουρ¬ 
γού Οικονομικών και του Υφυπουργού Υγείας, Πρόνοιας 
και Κοινών. Ασφαλίσεων, που δημοσιεύθηκε στο ΦΕΚ 
608/8.8.94, (τεύχος Β'), γίνεται η εξής διόρθωση: 

από το εσφαλμένο στο κείμενο της απόφασης 

«Ταμείο Επικουρικής Ασφαλίσεως Προσ/κού Ιπποδρο¬ 
μιών» στο σωστό 

«Ταμείο Πρόνοιας και Επικουρικής Ασφαλίσεως Προσ/ 
κού Ιπποδρομιών» 

(Από το Υπουργ. Υγείας Πρόνοιας και Κοινωνικών 

Ασφαλίσεων) 

-4- 

Αριθ. Φ. 113/οικ. 4299 (8) 

Στο ΦΕΚ 607/8.8.94 (τεύχος Β') στο οποίο δημοσιεύ¬ 
θηκε κοινή απόφαση του Υπουργού Οικονομικών και του 
Υπουργού Υγείας, Πρόνοιας και Κοινών. Ασφαλίσεων 
«περί καθορισμού αριθμού επαναπροσληφθέντων υπαλ¬ 
λήλων κατά το Β' εξάμηνο του 1994, για την κάλυψη πά¬ 
γιων και διαρκών αναγκών του Ταμείου Επικουρικής 
Ασφαλίσεως Υπαλλήλων Εμπορικών Καταστημάτων, γίνε¬ 
ται η εξής διόρθωση: 

α) από το εσφαλμένο «Αριθμ. Φ113/615» στο σωστό 
«Αριθμ. Φ. 113/3615»., 

β) από το εσφαλμένο στο κείμενο της απόφασης «ΔΕ 
Δακτυλογράφων 1»στο σωστό «ΥΕ Προσ/κού Καθαριότη¬ 
τας 1». 

(Από το Υπουργ. Υγείας Πρόνοιας 
και Κοινωνικών Ασφαλίσεων) 

ΕΘΝΙΚΟ ΤΥ ΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ 6Β 
5234312 

λειτουργούν καθημερινά από 8.00’ έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

α) 

Η ετήσια συνδρομή είναι: 

Για το Τεύχος Α' Δρχ. 

15.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

β) 

» » » Β' 

» 

30.000 

» 

1.500 

Υ) 

» » » Γ' 

» 

10.000 

» 

500 

δ) 

» » » Δ' 

» 

30.000 

» 

1.500 

ε) 

» » » Αναπτυξιακών Πράξεων 

» 

20.000 

» 

1.000 

στ) 

» » » Ν.Π.Δ.Δ. 

» 

10.000 

» 

500 

ζ) 

» » » ΠΑΡΑΡΤΗΜΑ 

» 

5.000 

» 

250 

η) 

» » » Δελτ. Εμπ.& Βιομ. Ιδ. 

» 

10.000 

» 

500 

θ) 

» » » Αν. Ειδικού Δικαστηρίου 

» 

3.000 

» 

150 

1) 

» » » Α.Ε. & Ε.Π.Ε. 

» 

200.000 

» 

10.000 

ια) 

Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














